Diari Oficial de la Generalitat Valenciana


Sumari del DOGV 7590, del 11-08-2015 (2015/7020)

Notificació de la sentència dictada en el procediment de divorci contenciós número 55/2014.
-------------------------------------------------------------------------------------------

### Dades del document

Número de DOGV
:   7590

Data del DOGV
:   11-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7020


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 55/2014. [2015/7020]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de divorci contenciós 55/2014 que es tramita en este Jutjat de Primera Instància número 6 d'Elx a instància d'Happy Anthony Ojezua contra Friday Osayande, s'ha dictat sentència amb data 27 de juliol de 2015, la dispositiva de la qual, literalment, és la següent:  
«Dispositiva  
Estimar parcialment la demanda presentada pel procurador José Martínez Pastor en nom i representació d'Happy Anthony Ojezua contra el senyor Friday Osayande, per la qual cosa:  
1) S'aproven les mesures definitives següents:  
1.1. L'exercici de la pàtria potestat sobre el menor F. serà exclusiu per a la mare, Happy Anthony Ojezua.  
L'exercici exclusiu de la pàtria potestat implica l'adopció per la mare de totes les decisions rellevants que afecten el seu fill, especialment en els àmbits educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o de model educatiu o d'activitats extraescolars que haja de realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la forma de dur-ho a terme; i l'autorització per a l'eixida del territori nacional.  
1.2. S'atorga a Happy Anthony Ojezua la guarda i custòdia del menor F.  
1.3. No s'establix cap règim de visites en favor del progenitor no convivent, Friday Osayande.  
1.4. Friday Osayande. haurà de satisfer, des de la data de presentació de la demanda (desembre de 2013) i amb caràcter mensual (dotze mensualitats anuals), en concepte de gastos ordinaris d'atenció al seu fill F., la quantitat de 150 euros mensuals, que haurà d'ingressar en el compte que la mare designe a este efecte, per anticipat i dins dels cinc primers dies de cada mes.  
L'anterior import haurà d'actualitzar-se anualment d'acord amb les variacions que experimente l'IPC que publica l'INE o l'organisme que el substituïsca en un futur; esta actualització es produirà de manera automàtica, sense necessitat d'un requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza, i permet este càlcul l'opció vol «actualitzar una renda?» de la pàgina web de l'INE.  
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o de multa.  
A més, ambdós progenitors hauran de satisfer la mitat dels gastos extraordinaris del seu fill.  
2) No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5, LEC) i que haurà d'interposar-se, si és el cas, davant d'este mateix Jutjat en el termini dels vint dies següents a ser notificada (art. 455 i 458, LEC).  
L'admissió del recurs exigix que, quan s'interpose, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander número 0706 0000 02 0055 14). També es pot realitzar la consignació per mitjà d'una transferència al número de compte 0049 3569 92 7310310962, i caldrà indicar en la casella d'observacions el número 0706 0000 02 0055 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder judicial).  
Esta és la sentència que pronuncie, mane i firme.»  
  
Elx, 31 de juliol de 2015.- El secretari judicial: Francisco Javier García Navarro.